Държавен вестник, бр. 22, 2013 г., стр. 53

БРОЙ  22	
Д Ъ Р Ж А В Е Н  В Е С Т Н И К 	
СТР.  53  
МИНИСТЕРСТВО 
НА ФИНАНСИТЕ
НАРЕДБА № 1 
от 27 февруари 2013 г.
за реда и начина за идентификация и регистра­
ция на участниците, съхраняването на данни 
за организираните хазартни игри от разсто­
яние на територията на Република България 
и за подаване на информация за хазартните 
игри към сървър на Националната агенция 
за приходите
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят редът 
и начинът за:
1. регистрация и идентификация на участни­
ците в хазартни игри от разстояние в централ­
ната компютърна система на организаторите 
на хазартни игри;
2. автоматизирано подаване на информация 
и онлайн регистрацията на всяка трансакция 
в системата на Националната агенция за при­
ходите (НАП) за игрите по чл. 55, 57, 60, 62 и 
игрите от разстояние по Закона за хазарта (ЗХ);
3. съхраняването на всички данни, свързани 
с предлагането на хазартни услуги от разстояние 
на територията на Република България, както и 
осигуряването на дистанционен достъп до тези 
данни на контролните органи на Държавната 
комисия по хазарта (ДКХ), НАП и Министер­
ството на вътрешните работи (МВР).
Г л а в а  в т о р а
РЕГИСТРАЦИЯ И ИДЕНТИФИКАЦИЯ 
НА УЧАСТНИЦИТЕ В ИГРИТЕ ОТ РАЗ­
СТОЯНИЕ
Чл. 2. (1) Централната компютърна система 
на организаторите на хазартни игри от разсто­
яние трябва да има система за регистрация и 
идентификация на участниците в игрите.
(2) Всеки участник в игрите от разстояние 
трябва да бъде регистриран в системата по 
ал. 1, за да участва в тях. За хазартни игри чрез 
интернет системата следва да идентифицира 
и регистрира участниците от територията на 
Република България на база географско лока­
лизиране на IP адреса, от който участникът се 
регистрира. За хазартни игри чрез електронни 
съобщителни средства системата следва да 
идентифицира и регистрира участниците, из­
пращащи кратки текстови съобщения (SMS) от 
територията на Република България. 
(3) Като участници могат да се регистрират 
само навършили 18-годишна възраст физиче­
ски лица.
(4) Организаторите на хазартни игри трябва 
да са администратори на лични данни.
Чл. 3. (1) Организаторите трябва да получат 
задължително следната информация относно 
самоличността на лице, което желае да се 
регистрира като участник в хазартна игра от 
разстояние:
1. гражданство на лицето;
2. имена по документ за самоличност;
3. идентификационен номер на лицето, 
който може да бъде единен граждански номер 
(ЕГН), личен номер на чужденец (ЛНЧ), личен 
идентификационен номер или друг номер или 
данни за идентификация съгласно националното 
законодателство на лице, което не е български 
гражданин, включително данни за датата на 
раждане на лицето;
4. за лицата, идентифициращи се с ЕГН, 
се изисква още: постоянен и настоящ адрес 
(когато последният е различен от постоянния), 
номер, дата на издаване и издател на български 
личен документ;
5. за лицата, идентифициращи се с номер, 
различен от ЕГН, се изисква още: адрес на вре­
менно или постоянно пребиваване в България; 
адрес на местоживеене в друга държава, дата 
на раждане, номер, дата на издаване и издател 
на документа за самоличност.
(2) В случай на съмнение, че получената 
вече информация относно самоличността на 
участника не е достатъчна или достоверна, 
организаторите на хазартни игри изискват 
допълнителни доказателства за самоличност.
Чл. 4. Организаторите извършват регистра­
ция само на лица, предоставили информацията 
по чл. 3.
Чл. 5. Организаторите водят регистър на участ­
ниците в игрите, който задължително съдържа 
информация за първоначалната регистрация на 
участника, неговите идентификационни данни, 
потребителско име, чрез което ще осъществява 
достъп за участие в игрите, IP адреса или но­
мера на електронното съобщително средство, 
от който е направена регистрацията за учас­
тие, IP адресите или номерата на електронни 
съобщителни средства, от които участникът е 
осъществявал достъп за участие в игрите, данни 
за постъпили рекламации и жалби от участника.
Чл. 6. Проверката на самоличността в 
случаите по чл. 3, ал. 2 се извършва от орга­
низаторите при регистрацията, но не по-късно 
от извършване на първата трансакция. Редът 
и начинът на извършване на проверката на 
самоличността се посочват в правилата на 
организаторите на хазартни игри по чл. 22, 
ал. 1, т. 11 ЗХ.
Г л а в а  т р е т а
АВТОМАТИЗИРАНО ПОДАВАНЕ НА ИН­
ФОРМАЦИЯ КЪМ НАП
Чл. 7. Организаторите на хазартни игри 
от разстояние, както и организаторите на ха­
зартни игри по чл. 55, 57, 60 и 62 ЗХ трябва 
да оси­гуряват автоматизирано подаване на 
информация към сървър на НАП относно 
регистрираните участници, проведените игри, 
направените залози и изплатените печалби.